Ionuț Caragea
Ionuț Caragea (n. 12 aprilie 1975, Constanța, România) este un scriitor de limbă română și limbă franceză. Este considerat de mai mulți critici și oameni de litere liderul generației de scriitori douămiiști. Totodată, este apreciat ca unul dintre cei mai atipici și originali scriitori de care dispune în prezent România. Academicianul Theodor Codreanu consideră că Ionuț Caragea este unul dintre cei mai înzestrați creatori ai ultimelor generații și cel mai important poet al anaforei din lirica românească de azi. Ionuț Caragea este cunoscut și în Franța, unde i-au fost publicate mai multe cărți traduse sau scrise direct în franceză. Academicianul Giovanni Dotoli, analizând volumul de poeme “Mon amour abyssal”, consideră că Ionuț Caragea este un poet care onorează România și literatura europeană.  Ionuț Caragea a fost premiat de trei ori de Societatea Poeților Francezi și de alte patru ori de Societatea Poeților și Artiștilor din Franța. În 2021, Ionuț Caragea primește premiul "Genius" din partea fundației Naji Naaman, premiu acordat doar de patru ori în intervalul 2002-2021.

Biografie

Copilăria, studiile și activitatea sportivă 

Ionuț Caragea își petrece primii 28 de ani din viață la Constanța. Face studiile primare la Școala Generală nr. 38, apoi termină Liceul Industrial Energetic. Urmează cursurile Facultății de Educație Fizică și Sport din cadrul Universității Ovidius Constanța și obține licența de absolvire în 1998. A practicat jocul de rugby începând de la vârsta de 8 ani, la îndemnul tatălui său, Florin Caragea, fost component al generației de aur a rugbyului românesc. Conform propriilor amintiri, a fost înscris la echipa Clubului Sportiv Școlar nr. 2 din Constanța, fiind antrenat de Peter Ianusevici, fost antrenor federal al naționalelor de rugby ale României și Germaniei. În 1994 devine campion național de juniori cu echipa Farul Constanța, iar în același an, după terminarea junioratului, debutează în liga a doua de seniori, fiind legitimat de echipa Callatis Mangalia. În perioada 1996-2002 activează ca jucător profesionist la CFR Constanța și Farul Constanța, echipe din divizia națională de rugby.

Emigrarea în Canada și întoarcerea în România
În 2003 a emigrat în Canada, trăind în Montréal până în 2011. Obține cetățenia canadiană în 2008 . În Canada a continuat să joace rugby, fiind triplu campion al provinciei Québec cu echipa Parc Olympique din Montréal. În 2006 a jucat în selecționata provinciei Québec, echipa Caribou, din cadrul Super-ligii canadiene de rugby, fiind singurul român din componență . Pe timpul șederii în Canada a practicat și meseria de instructor sportiv în clubul „Les Géants de Montréal”, aflat în incinta complexului sportiv „Gadbois”. Se întoarce în România în februarie 2012 și se stabilește la Oradea, oraș în care este întâmpinat literar de Ana Blandiana, printr-un text semnat de poetă pe coperta a 4-a a volumului "Cer fără scări" . După stabilirea la Oradea, Ionuț Caragea și Nicoleta Baciu întemeiază o familie, având o fiică, Ana-Maria, născută în anul 2013..

Activitatea literară

Debut și activitatea literară din Canada 
Scrie poezii din adolescență, dar primele postări ale poemelor sale au loc în anul 2002, pe site-ul www.poezie.ro. Adevărata vocație și-a descoperit-o în Canada, după ce a debutat ca poet în revista Observatorul din Toronto, pe 6 aprilie 2006, fiind întâmpinat de poetul George Filip. Apoi a fost descoperit de editorul Dumitru Scorțanu și a publicat primele sale 3 volume la editura Stef din Iași. Pe 6 ianuarie 2006, Ionuț Caragea a fost denumit de poetul Adrian Erbiceanu „poetul născut pe Google”, într-un articol publicat pe portalul Agonia , articol care devine postfața volumului Omul din cutia neagră în 2007. Pe 16 iulie 2008, fondează, împreună cu poetul Adrian Erbiceanu, Asociația Scriitorilor de Limbă Română din Québec și Editura ASLRQ. Promovează limba și literatura română în spațiul canadian, fiind coautorul Antologiei Scriitorilor Români din Provincia Québec, ediția din 2009, și coordonator principal al ediției din 2015. Totodată, își desfășoară activitatea de promotor cultural și pe site-ul oficial al ASLRQ, în cadrul revistei  și cenaclului aceleiași asociații . Pe timpul șederii în Montréal a fost invitat la diverse festivaluri de poezie din provincia Québec, dintre care Festivalul Internațional de Poezie "Palabras En El Mundo", Val-David, 22 mai, 2010, The II International Writers’ and Artists’ Festival Lyrical Wild Berries Harvest, Val-David, 9-10 octombrie, 2010, Festivalul Nuit laurentienne de la poésie, Val-Morin, 2011, Festivalul CHANGEONS D'ÈRE, SORTONS DU NUCLÉAIRE!, Montréal, 2011. În prezent este corespondentul din România al revistei de literatură Rebelle analogique (tiraj 15000 de exemplare), editată de "Le Centre Laurentien d’Interprétation de Poésie".

Activitatea literară după revenirea în România 
Ionuț Caragea își desfășoară activitatea de promotor literar în spațiul bihorean, fiind coordonator al cenaclului „Prietenii poeziei”, filiala din Oradea, cenaclu care a fost lansat pe 12 aprilie 2018, exact în ziua în care scriitorul a împlinit 43 de ani.. Pentru activitatea sa, a fost nominalizat în anii 2018 și 2019 la premiile oferite de Fundația Comunitară Oradea, categoria "Promotor al culturii și artei" și a primit o diplomă de excelență din partea Bibliotecii Gheorghe Șincai . Ionuț Caragea a luat atitudine și împotriva celor care denigrează cultura română și valorile naționale ale poporului român. . Totodată, critică unele cutume din lumea literară românească, referindu-se, în special, la activitatea unor reviste sau a unor scriitori din redacțiile acestora sau din sfera lor de colaborare  În luna ianuarie a anului 2021, Ionuț Caragea face un anunț, preluat de Jurnalul Bihorean, spunând că se retrage din cursa pentru premiile USR ale filialei Cluj, dar și că nu va mai participa vreodată la vreun concurs organizat de Uniunea Scriitorilor din România. Toate aceste decizii sunt explicate într-un interviu acordat Jurnalului Bihorean pe data de 7 februarie 2021.

Genuri și receptarea operei 
Ionuț Caragea este autor de poezii, aforisme, proză științifico-fantastică, proză memorialistică și eseuri critice. Creațiile sale literare din volume sau din antologii au fost traduse în șase limbi: engleză, franceză, spaniolă, italiană, arabă și albaneză. Este considerat unul dintre cei mai atipici și originali scriitori de care dispune în prezent România, diferențiindu-se, conform criticului Theodor Codreanu,  atât de vechii textualiști, cât și de naturalismul fiziologic al colegilor de generație . Și criticul Zenovie Cârlugea observă această diferențiere, afirmând că Ionuț Caragea este un poet de substanță care, ferindu-și discursul de porozități, excese și futilități specifice douămiismului, tinde către o lirică a esențelor, nu atât prin oralități și referențialități livrești cât prin intuiții și revelații de profunzime, sondând orizonturi metafizice și fantasmatice abisalități.. Conform criticului literar Maria Ana Tupan, poetul ne amintește adesea de Marin Sorescu, neabandonând nici poza inițiatului orfic sau tentația rostirii aforistice. Criticul literar Alexandru Cistelecan consideră că Ionuț Caragea merge pe drumul pozitiv și exemplar al poeziei, de la suferință la extaz, de la angoasă la iluminare și de la elegie la imn, criticul literar Ovidiu Ghidirmic afirmă că din versurile lui I. Caragea se desprinde o adevărată religie a salvării prin poezie , iar criticul Constantin Cubleșan consideră că Ionuț Caragea e  un artist al cuvântului, educat, cultivat, robind întru totul creației.. Criticul Aureliu Goci consideră că poezia lui Ionuț Caragea, din nefericire mai cunoscută și mai apreciată în străinătate decât la noi, susținută de referințe critice de înaltă credibilitate, reprezintă vârful de creație al generației douămiiste, deși, în fapt, prin pasul făcut, poetul rămâne oarecum izolat de generația sa.

Aforisme 
În calitate de aforist a câștigat în 2012 premiul de creativitate la concursul internațional "Naji Naaman" din Liban cu aforisme din volumul „Dicționarul suferinței” (traduse în limba franceză de Prof. Univ. Dr. Constantin Frosin), fiind inclus ulterior în „Antologia Premiilor Naji Naaman” cu aforisme în română, franceză și arabă. În 2013 a fost publicat în limba italiană în Antologia aforismului românesc contemporan (Editura Genesi din Torino), lucrare care cuprinde aforisme scrise de 20 autori români contemporani selecționați de specialistul în aforismul european, Fabrizio Caramagna . Acesta caracterizează aforismul lui Caragea ca fiind poetic, cu utilizarea pe scară largă a instrumentului de metaforă . Despre citatele lui Ionuț Caragea s-au mai pronunțat criticul Cezarina Adamescu , scriitorul și traducătorul Constantin Frosin , dar și alți scriitori reprezentativi ai genului aforistic precum Valeriu Butulescu  și Vasile Ghica  . Scriitorul și diplomatul Nicolae Mareș, antologist al aforismului universal, afirmă că Ionuț Caragea este unul dintre numele din aforistica românească contemporană (alături de cel al lui Valeriu Butulescu) care i-au reținut în mod deosebit atenția pentru definițiile inteligente pe care le dă unor trăiri, fapte sau evenimente și îl include în Cartea Înțelepciunii Universale, un dicționar de maxime și aforisme publicat la editura eLiteratura în 2014. Este inclus în "Antologia aforismului românesc contemporan" (Editura Digital Unicorn, Constanța, edițiile din 2016 și 2017). Tot în 2017, publică antologia de poeme în vers clasic și aforisme "Eu la pătrat", cu o prefață de Maria Ana Tupan, aforismele fiind selectate și prezentate de Nicolae Mareș. Despre această antologie se pronunță criticul literar Theodor Codreanu, care consideră că particularitatea gândurilor exprimate de autor este aceea de fidelă raportare la definiția aforismului, în sens blagian. Criticul este de părere că aforismele despre adevăr sunt primul semn al trecerii lui Ionuț Caragea din paradigma postmodernistă (care neagă sau ocultează adevărul) în cea transmodernă, recuperatoare, amintind de atitudinea lui Eminescu față de adevăr. Concluzia reputatului critic este că, pentru Ionuț Caragea, ecuația adevăr-metaforă intră în chiar definiția aforismului și a poeziei, a ființei însăși. Participă la primele două ediții ale Festivalului Internațional al Aforismului pentru românii de pretutindeni desfășurat la Tecuci, reușind să câștige premiul special "Mihai Pauliuc" în 2017  și marele premiu (trofeul "Sapiens Piroboridava") în 2018. Este inclus în ambele antologii ale festivalului. . La sfârșitul anului 2018, îi apare în Franța, la editura Stellamaris (Brest), volumul de cugetări "Aphorismes jaillis de l’écume des flots", volum tradus de Constantin Frosin și prefațat de criticul francez Jean-Paul Gavard-Perret . Promovează aforismul românesc în Franța, fiind coordonator principal al antologiei Aphorismes roumains d'aujourd'hui, editura Stellamaris, 2019.

Poezie 
Printre criticii de întâmpinare care au scris despre cărțile lui Ionuț Caragea, în faza încipientă a carierei sale literare, se pot enumera Marius Chelaru, Angela Furtună, Valeriu Cușner , Constantin Miu, Adrian Botez , Daniel Corbu , Cezarina Adamescu  etc. A fost totodată încurajat de cunoscutul scriitor, dramaturg și regizor de film Corneliu Leu, acesta scriind o cronică literară în 2009, în revista Port@Leu, care devine prefața volumului „Poezii de dragoste”, publicat în 2010 la editura Fides. În ceastă cronică, Corneliu Leu anunța că „ne aflăm în fața unui autor care are ceva de spus și, stăpân pe niște mijloace moderne de exprimare ale unor inedite stări poetice, va mai avea încă de spus impunându-și registrul poetic asupra generației sale."  Despre cărțile ulterioare s-au pronunțat numeroși critici. Într-o cronică referitoare la volumul “Umbră lucidă”, Constantin Dram consideră că Ionuț Caragea se arată a fi un poet redutabil, glosând aidoma celui care vorbește de la tribună sau de la amvon, având conștiința clară a concentrării mesajului poetic, în așa fel încât textul capătă rezonanța sonurilor sacralizate. Ovidiu Ghidirmic consideră, în schimb, că „Mesaj către ultimul om de pe Pământ” este cel valoros și mai reprezentativ volum al autorului, titlu inspirit și plin de profunde și tulburătoare semnificații, amplu poem socio-gonic și apocaliptic, dar nu de o tonalitate sumbră și deprimantă, dimpotrivă, tonifiantă și plină de speranță, pe tema „ultimului om” sau a „omului postistoric”, ce se înscrie pe linia unei formule consacrate de o întreagă literatură și filosofie. Criticul afirmă că din versurile autorului se desprinde o adevărată religie a salvării prin poezie, Ionuț Caragea având, după opinia sa, toate șansele să rămână în istoria literaturii  Despre durerile zbaterii existențiale care pot deveni tămăduitoare scrie și Theodor Codreanu într-o cronică în care analizează volumul în vers clasic "Eu la pătrat". Criticul mai punctează și faptul că Ionuț Caragea ridică narcisismul eului la nivel ontologic pe urmele lui Eminescu, fără să-l citeze, ceea ce atestă consubstanțialitatea eminesciană a scrisului românesc, subliniind, totodată, cheia prin care trebuie receptată diferența dintre eu la nicio putere (narcisiac) și Eu la pătrat (hyperionic). Concluzia finală a criticului este că restricțiile prozodice și de versificație au meritul de a pune la încercare profesionalismul pe care modernii și postmodernii l-au supus volatilizării.

Receptarea poeziei în Franța 
Dintre cărțile de poezie traduse sau scrise în alte limbi, cele mai multe au fost publicate și apreciate și în Franța. Criticul literar francez Jean-Paul Gavard-Perret consideră că Ionuț Caragea restaurează eterul în versuri care au o severitate opalescentă sau, uneori, o duritate precum cea a lui Emil Cioran. Criticul mai precizează că în poezia lui Ionuț Caragea, ființa umană, în aspirația sa spre absolut, este împărțită între două postulări: calea intelectuală și cea senzuală, adică contemplația apolinică și modul de viață dionisiac.. La sfârșitul anului 2018, academicianul Giovanni Dotoli, figură proeminentă a Francofoniei, scrie o cronică elogioasă despre volumul de poeme "Mon amour abyssal", în "Revue européenne de recherches sur la poésie", o revistă de specialitate literară care apare în Paris, Franța. Acesta consideră că Ionuț Caragea este un poet care onorează România și literatura europeană, descriind poezia autorului ca fiind una de profunzime, care pătrunde în inima materiei și merge până la limita posibilului, oferind omului  adevăratul  sens al existenței. 
Ionuț Caragea a fost premiat de trei ori de Societatea Poeților Francezi și de alte patru ori și de Societatea Poeților și Artiștilor din Franța.

Science fiction 
„Uezen”, romanul științifico-fantastic al lui Ionuț Caragea, a fost publicat între anii 2010 și 2011 în România, sub formă de trilogie, la editura Fides din Iași. Romanul a fost tradus ulterior în limba engleză și publicat în 2012 la editura americană Wildside Press, sub pseudonimul Snowdon King.. Criticul literar Mircea Opriță considera în 2015 (Revista Helion Online, articolul "Reflexe pe coama altui val") că romanul "Uezen" este una dintre cărțile prin care se deschide calea către o posibilă schimbare de generații în lumea SF-ului românesc contemporan. Referindu-se la conținutul romanului, același critic afirma în 2014 că fresca galactică descrisă în romanul pus sub emblema Uezen este tributară operelor spațiale comune..., soluția de rafinament încercată de Ionuț Caragea presupunând o simbioză a motivelor SF „de consum” cu speculația metafizică în descendență biblică. Criticul mai considera că erudiția în materie e concurată doar de strategia lui Ionuț Caragea – în care îl servește și simțul poetic, și detașarea ironică – de a estompa tiparele miturilor de referință, încurcând personajele biblice cu cele tolkieniene, bunăoară, sau optând pentru o cosmologie cu denumiri ce amintesc de Frank Herbert...  Totuși, despre romanul Uezen au existat diverse opinii scrise și de alți critici literari: Maria Ana Tupan, Theodor Codreanu, Ionel Bota, Ion Pachia-Tatomirescu, Adrian Botez etc. Dintre aceștia, Maria Ana Tupan consideră că romanul aparține Noului Val de SF, în accepțiunea lansată de Judith Merrill în anii ’60, de ficțiune speculativă, criticul referindu-se la povestiri menite să exploreze și să descopere, prin proiecție, extrapolare, analogie, experiment ipotetic pe hârtie, ceva despre natura omului, universului, realității. Maria Ana Tupan afirmă că autorul lui Uezen compensează caracterul futurist al peisajului, recuzitei, tehnologiei genetice și al zborurilor intergalactice prin familiaritatea analogiilor (de obicei, răsturnate, negative) cu o tradiție esoterică de diverse proveniențe: biblică, hermetică, gnostică…Theodor Codreanu este un alt critic care a analizat romanul Uezen, acesta considerând că stilul prozatorului este remarcabil prin economia mijloacelor de expresie, reușind să fie expresiv prin sprinteneala cuvântului și prin dramatism dialogic, punând, în același timp, la lucru un idiom science-fiction care nu abuzează de ermetism scientist. Criticul mai afirmă că partea originală a imaginarului lui Ionuț Caragea constă în viziunea unui univers postapocaliptic, transmundan, transportat integral în virtualitate, ca supremă inconsistență ontologică.. În august 2015, Ionuț Caragea publică la editura eLiteratura din București, versiunea revizuită și extinsă cu două capitole a seriei Uezen, purtând titlul "Discipolii zeilor de altădată".. Despre romanul „Discipolii zeilor de altădată” se pronunță și criticul Cătălin Badea-Gheracostea în revista Observator cultural , afirmând că Ionuț Caragea reușește cel puțin două lucruri în cartea sa: în nici 180 de pagini conduce cu inteligență, departe de tezisme și prețiozități, personajele sale în epuizarea logică a subiectului filozofic, simultan cu a menține tensiunea narativă prin jocul de planuri și proporția judicioasă între aventură și dialog. Ionuț Caragea a scris și proză scurtă științifico-fantastică, fiind printre laureați la trei ediții consecutive (2007, 2008, 2009) ale concursului Helion din Timișoara, la prima ediție a Concursului de Proză Umoristică SF, organizat de același club în 2016, și la ediția din 2016 a concursului național "România peste 100 de ani", organizat în cadrul ROMCON-ului de ARCASF. Povestirile sale SF au fost publicate de-a lungul anilor în revista Helion, în "Almanah Science Fiction 2008" (România), în almanahul SCI-FI Freedom (S.U.A.), cât și în antologia care cuprinde autori reprezentativi de proză scurtă din România, intitulată „Alertă de grad zero în proza scurtă românească actuală”, lucrare publicată de editura Herg Benet .

Eseuri critice 
Ionuț Caragea a publicat în volumul „Esențe lirice. Cronici literare 2007-2011”, editura Fides, 2011, eseuri critice despre cărțile unor autori români contemporani. Totodată, publică recenzii și în numeroase reviste din România și diaspora. Pentru eseurile sale critice primește în 2017 premiul pentru critică literară la prima ediție a festivalului internațional de literatură "eCreator" (Baia Mare), la egalitate cu criticii literari Ion Cristofor și Mioara Bahna. În 2020 câștigă Marele premiu "Titel Constantinescu" la Festivalul internațional de creație literară Titel Constantinescu, ediția a XIII-a, 2020, Râmnicu-Sărat, pentru volumul de cronici literare "Esențe lirice. Vol. II", editura Rafet.

Memorialistică și spiritualitate 
Ionuț Caragea a publicat romanul memorialistic “Gândul meu. Cum am devenit poet”, la editura Fides din Iași în anul 2011, în cadrul colecției Spiritus. O continuare a acestui roman apare în 2016 la editura eLiteratura din București, având titlul "Ascultă-ți gândul și împlinește-ți visele!". Apariția acestui roman este anunțată de Alexandru Cistelecan în revista Familia, nr. 11-12, noiembrie-decembrie 2015, rubrica „Avant la lettre”, articolul "Divanul lui Caragea" . Criticul consideră că romanul e o reconstrucție biografică scrupuloasă, asistată de o memorie acută, aproape de verva detaliilor și a preciziei, și proiectată în convenția unui dialog introspectiv, un fel de divan, doar că nu al sufletului cu trupul, ci al poetului cu propria conștiință (sau, cum zice autorul, cu propriul ”gînd” ca daimon). Referindu-se la subiectul cărții și la modul în care a fost scrisă, criticul mai spune că este vorba de o confesiune de sine cu miză decisivă pe ”sinceritate”, pe acuratețea concretă a peripețiilor și pe interpretarea lor în orizontul unui destin. El mai precizează că Ionuț Caragea își retrăiește scriptural biografia, nu doar și-o reamintește, în sensul că plonjonul în amintire e atît de adînc și de ”imediat” încît pasajele reamintite par de-a dreptul retrăite. Al. Cistelecan ține să sublinieze că dialogul autobiografic e presărat cu salturi în poezie, dar aceste intercalări de poeme nu și-au propus să fie o antologie ilustrativă pentru drumul parcurs de Ionuț Caragea; ele se produc acolo unde temperatura afectivă a discursului anamnetic și introspectiv pus pe două voci se ridică și e nevoie de o sublimare a lui. Într-un final, criticul conchide că de la suferință la extaz, de la angoasă la iluminare și de la elegie la imn ar fi drumul pozitiv și exemplar al poeziei, un drum pe care merge și Ionuț Caragea. Un alt critic literar care a analizat romanul lui Caragea este Paul Aretzu. Acesta scrie o cronică în revista Acolada, nr. 3 din 2017, intitulată “Ionuț Caragea sau Optimismul”.  Fragmente din romanul lui Ionuț Caragea au apărut și în presa românească din țară sau din diaspora: Actualitatea literară, Clipa din S.U.A. , Boema , Luceafărul de seară , Observatorul din Toronto , LitArt  .

Literatura virtuală și Curentul Generației Google 
Ionuț Caragea a realizat în 2009 un interviu intitulat Literatura virtuală și Curentul Generației Google, publicat în volum. În cadrul acestui interviu la care participă cu răspunsuri și opinii critice, alături de autorul cărții, mai mulți poeți și filologi (Marius Chelaru, Angela Furtună, Mircea Gheorghe etc.), Ionuț Caragea propune un nou curent literar intitulat Curentul Generației Google. Un articol despre acest nou trend literar a fost prezentat în cadrul simpozionului cu participare internațională
„Lectura – calea spre tărâmurile artei” ( București, 9 aprilie 2011), fiind publicat și într-o antologie tematică (Lectura - calea spre tărâmurie artei, 2011, editura Gabriel 2005, ISBN 978-606-8177-205), iar peste un an (11 iunie 2012) Ministerul Educației, Cercetării, Tineretului și Sportului selectează un pasaj din volumul  “Ionuț Caragea, Literatura Virtuală și Curentul Generației Google”, pe care îl include ca probă la examenul de Bacalaureat la disciplina Limba și Literatura Română, proba orală, subiectul 67 . Printre publicațiile care au semnalat apariția acestui curent se numără revistele Feed Back, Convorbiri literare (rubrica Peregrinus, Februarie, 2010, autor Marius Chelaru), Vatra (nr. 2, 2012, pag. 42) etc. Printre criticii literari care s-au referit la Curentul Generației Google se numără Theodor Codreanu și Mircea Opriță (Revista Curtea de Argeș, nr. 4/2021, pag. 30) .

Afilieri 
 Membru al Uniunii Scriitorilor din România, filiala din Cluj (din 2018). A mai fost în filiala Iași (2009-2015) și filiala din Dobrogea (2015-2017)
 Membru al Societății Poeților Francezi (din 2019)
 Membru al Societății Poeților și Artiștilor din Franța (din 2019)
 Cofondator (în 2008) și Vicepreședinte al Asociației Scriitorilor de Limbă Română din Québec (2008-2021)
 Membru al Academiei Româno-Americane de Arte și Științe, filiala din Canada (2013-2016) 
 Membru de Onoare al Societății Scriitorilor din Județul Neamț (din 2011)
 Membru onorific al Fundației "Maison Naaman pour la Culture", Beirut, Liban (din 2012) 
 Membru al organizației culturale "Diversité artistique Montréal" (2009-prezent)
 Membru al organizației culturale "Poetas del Mundo", Santiago, Chile (din 2009)
 Membru al Elis, rețeaua românilor remarcabili din lume (din 2013)
 Membru de onoare al Asociației Internaționale de Paradoxism (din 2014)

Volume publicate

Poezie și aforisme 
 Delirium Tremens (poeme) – Ed. Stef, col. Stef Debut, Iași, 2006
 M-am născut pe Google (poeme) – Ed. Stef, col. Stef Universal, Iași, 2007
 Donator universal (poeme) – Ed. Stef, col. Stef Universal, Iași, 2007
 Omul din cutia neagră (poeme) – Ed. Fides, col. Eidos, Iași, 2007
 33 bis (poeme) – Ed. Fides, col. Eidos, Iași, 2008
 Analfabetism literar (pamflet în versuri) – Ed. Fides, col. Eidos, Iași, 2008
 Negru Sacerdot (poeme) – Ed. Fides, col. Eidos, Iași, 2008
 Dicționarul suferinței (aforisme) – Ed. Fides, col. Eidos, Iași, 2008
 Absența a ceea ce sîntem (poeme) – Ed. Fides, col. Eidos, Iași, 2009
 Guru amnezic (poeme) – Ed. Fides, col. Eidos, Iași, 2009
 Poezii de dragoste (antologie) – Ed. Fides, col. Eidos, Iași, 2010
 Dicționarul suferinței, vol. II (aforisme) – Ed. Fides, col. Eidos, Iași, 2010
 Suflet zilier  (poeme) – Ed. Fides, col. Eidos, Iași, 2011
 Întreita suferință (aforisme) – Ed. Fides, col. Eidos, Iași, 2011
 Patria la care mă întorc (poeme) – Ed. Fides, col. Eidos, Iași, 2012
 Antologie de Poeme 2006-2012 – Ed.Fides, col. EIdos, Iași, 2013
 Delir cu tremurături de gînduri (Citate și aforisme 2006-2013) – Ed. Fides, col. Eidos, Iași, 2013
 Festina lente (poeme în română și spaniolă) – Ed. eLiteratura, București, 2014
 Cer fără scări/Ciel sans escalier (poeme în română și franceză) – Ed. eLiteratura, București, 2014
 În așteptarea păsării (antologie de poeme, citate și aforisme 2006-2015) – Ed. eLiteratura, București, 2015
 Umbră lucidă (poeme) – Ed. Fides, col. Eidos, Iași, 2016
 Mesaj către ultimul om de pe Pământ (poeme) – Ed. Fides, col. Eidos, Iași, 2017
 Eu la pătrat (poeme în vers clasic și aforisme) – Ed. Fides, col. Eidos, Iași, 2017
 Din spuma valurilor (antologie de citate și aforisme) – Ed. Fides, col. Eidos, Iași, 2017
 Cenușa din abis (poeme) – Ed. Fides, col. Eidos, Iași, 2018
 Despletirea viselor (poeme și aforisme) – Ed. Princeps Multimedia, Iași, 2018
 Roua infinitului (antologie de aforisme) – Ed. Digital Unicorn, Constanța, 2019
 Iubirea mea abisală (poeme) – Ed. Fides, col. Eidos, Iași, 2019
 Flori din părul veșniciei (aforisme) – Ed. Fides, col. Eidos, Iași, 2019
 Eu la pătrat. Ediția a doua adăugită (poeme în vers clasic) – Ed. Fides, col. Eidos, Iași, 2020
 Locuiesc în casa cu ferestre închise (poeme) – Ed. Fides, col. Eidos, Iași, 2020
 O scânteie pe coridorul umbrelor (poeme) – Ed. Ecou Transilvan, Cluj-Napoca, 2020
 Gânduri pentru caricatura umbrei (aforisme) – Ed. Ecou Transilvan, Cluj-Napoca, 2020
 Infectat cu iubire (poeme și aforisme) – Ed. Fides, col. Eidos, Iași, 2020
 Cod roșu de furtună în suflet (poeme) – Ed. Fides, col. Eidos, Iași, 2021
 M-am născut pe Google (poeme, citate, aforisme 2006-2021) – Ed. Fides, col. Eidos, Iași, 2021
 Ceasornicarul fără mâini (poeme, citate, aforisme) – Ed. ASLRQ, Montréal, 2022
 Căutătorul de amintiri (poeme, citate, aforisme) – Ed. Fides, col. Eidos, Iași, 2022

Science-fiction 
 Uezen și alte povestiri – Ed. Fides, col. Phantasia, Iași, 2010
 Conștiința lui Uezen – Ed. Fides, col. Phantasia, Iași, 2010
 Uezen. Echilibrul lumilor – Ed. Fides, col. Phantasia, Iași, 2011
 Discipolii zeilor de altădată – Ed. eLiteratura, București, 2015

Eseuri 
 Literatura virtuală și curentul Generației Google – Ed. Fides, col. Litteratus, Iași, 2009
 Esențe lirice. Cronici literare 2007-2011 – Ed. Fides, col. Litteratus, Iași, 2011
 Esențe lirice. Cronici literare 2011-2020 – Ed. Rafet, Râmnicu-Sărat, 2020

Spiritualitate 
 Gîndul meu. Cum am devenit Poet – Ed. Fides, col. Spiritus, Iași, 2011
 Ascultă-ți gândul și împlinește-ți visele! – Ed. eLiteratura, București, 2016

Cărțile autorului traduse în alte limbi 
 La suprême émotion (poezii în limba franceză) – Ed. ASLRQ, Montréal, Canada, 2009
 Déconnecté (poezii în limba franceză) – Ed. Elmis, Iași, România, 2009
 Uezen (roman S.F. în limba engleză) – Ed. Wildside Press, Rockville, Maryland, U.S.A., 2012 
 Festina lente (poezii în limba spaniolă) – Ed. eLiteratura, București, România, 2014
 Ciel sans escalier (poezii în limba franceză) – Ed. eLiteratura, București, România, 2014
 Mon amour abyssal (poezii în limba franceză) – Ed. Stellamaris, Brest, Franța, 2018 
 Aphorismes jaillis de l’écume des flots (aforisme în limba franceză) – Ed. Stellamaris, Brest, Franța, 2018 
 Une étincelle dans le couloir des ombres (poezii în limba franceză) – Ed. Stellamaris, Brest, Franța, 2019 
 Je suis né sur Google (poezii în limba franceză) – Ed. Stellamaris, Brest, Franța, 2019 
 Homo interneicus (povestiri în limba franceză) – Ed. Stellamaris, Brest, Franța, 2020 
 Je me rends au ciel (antologie de poezii în limba franceză 2006-2023) – Ed. ASLRQ, Montréal, Canada, 2023

Cărți scrise de autor în franceză 
 J’habite la maison aux fenêtres fermées (poezii în limba franceză) – Ed. Stellamaris, Brest, Franța, 2019 
 Infecté par l'amour (poezii în limba franceză) – Ed. Stellamaris, Brest, Franța, 2020 
 L'osmose des blessures (poezii în limba franceză) – Ed. Stellamaris, Brest, Franța, 2023

Premii literare (selecție)
Mențiune de onoare pentru poemul "L'écho des ailes inlassables" la Grand Prix-ul Internațional de Poezie organizat de Societatea Poeților și Artiștilor din Franța, anul 2022 
Mențiune de Onoare la concursul L. Ron Hubbard Writers of the Future, trimestrul 4, anul 2021, Hollywood, S.U.A., pentru povestirea "Return to Virtuality", publicată sub pseudonimul Snowdon King.  
Premiul I pentru volumul "Infectat cu iubire", la concursul internațional de literatură CORONA, ediția a VI-a, 2021, organizat de Traduzioni Talabà, Italia.
Premiul II pentru poemul "Odă poetului fără mască", la concursul internațional de literatură CORONA, ediția a V-a, 2020, organizat de Traduzioni Talabà, Italia.
Premiul al doilea la marele concurs „Jenny Alpha et Noël-Henri Villard”, organizat de Societatea Poeților și Artiștilor din Franța, anul 2021 
Premiul „Genius” la concursul internațional „Naji Naaman” din Liban, anul 2021 (premiu acordat doar de patru ori în perioada 2002-2021) 
Diplomă de onoare pentru volumul de poeme "Infecté par l'amour", oferită la Paris de Societatea Poeților Francezi, anul 2020
Premiul al doilea la marele concurs „Henri Meillant”, organizat de Societatea Poeților și Artiștilor din Franța, anul 2020 
Premiul al treilea la marele concurs „Jenny Alpha et Noël-Henri Villard”, organizat de Societatea Poeților și Artiștilor din Franța, anul 2020 
Marele premiu la Festivalul internațional de creație literară Titel Constantinescu, anul 2020, pentru volumul de cronici literare "Esențe lirice. Vol. II".
Premiul pentru poezie "Mompezat", oferit la Paris de Societatea Poeților Francezi, anul 2019
Premiul pentru poezie "François-Victor Hugo", oferit la Paris de Societatea Poeților Francezi, anul 2018
Marele premiu și trofeul "Sapiens Piroboridava" (Ex-Aequo) la a doua ediție a Festivalului Internațional al Aforismului pentru românii de pretutindeni (Tecuci, 4-5 octombrie 2018)   
Premiul pentru critică literară la prima ediție a festivalului internațional de literatură "eCreator" (Baia Mare, 2017) 
Premiul al II-lea (premiul I nu s-a acordat) la ediția din 2016 a concursului național de proză SF "România peste 100 de ani" organizat în cadrul ROMCON-ului de  Asociația Română a Cluburilor și Autorilor de Science-Fiction (ARCASF). Președintele juriului: Cristian Tudor Popescu. 
Patru premii la concursurile naționale de proză scurtă SF organizate de Clubul și Revista Helion din Timișoara

Aprecieri critice (selecție referințe) 
 Prof. univ. dr. Maria Ana Tupan în revista Convorbiri literare, nr. 7, iulie 2022, rubrica „Ex Libris”, pag. 99 
 Prof. univ. dr. Maria Ana Tupan în revista Contemporanul, nr. 4, aprilie 2022, rubrica „(Con)texte” 
Prof. dr. Theodor Codreanu în revista Luceafărul de seară, nr. din 13 dec. 2020, Cod roșu pandemic
Acad. prof. univ. dr. Ioan-Aurel Pop în revista Feed Back, nr. 11-12 din 2020, Promo libris și în revista Luceafărul de seară, 14 oct. 2020 
Aurel Ion Brumaru în revista Vatra veche, nr. 11 din 2020, Rostirile ființei
Prof. univ. dr. Alexandru Cistelecan în revista Familia, nr. 11-12, noiembrie-decembrie 2015, rubrica „Avant la lettre”, articolul "Divanul lui Caragea" 
 Prof. univ. dr. Maria Ana Tupan în revista Contemporanul, nr. 7, iulie 2014, rubrica „(Con)texte” 
 Prof. univ. dr. Maria Ana Tupan în revista Contemporanul, nr. 3, martie 2015, rubrica „(Con)texte” 
 Prof. univ. dr. Maria Ana Tupan în revista Feed Back, nr. 7-8, 2016, rubrica „Cronică literară” 
 Prof. dr. Theodor Codreanu în revista Feed Back, nr. 1-2, 2015, pag. 18
Prof. dr. Theodor Codreanu în revista Feed Back nr. 7-8, 2017, pag. 13
 Marius Chelaru în revista Convorbiri literare, martie 2008, rubrica „Peregrinus” 
 Marius Chelaru în revista Convorbiri literare, aprilie 2013, rubrica „Peregrinus”
 Marius Chelaru în revista Convorbiri literare, noiembrie 2018, rubrica „Peregrinus”
 Prof. univ. dr. Ștefan Borbély în revista Convorbiri literare, noiembrie 2014, rubrica „Literatura Azi”
 Prof. univ. dr. Adrian Dinu Rachieru în revista Convorbiri literare, martie 2015
 Prof. dr. Ionel Bota în revista Mișcarea literară, nr.1, 2015, pag. 113/114
 Prof. dr. Mircea Opriță în revista Helion, mai-iunie 2014, articolul "Utopie și alegorie" și în revista Curtea de la Argeș, nr. 4, 2021, pag. 30
Daniel Corbu în revista Mișcarea literară, nr. 3, iulie-august-septembrie 2015, pag. 33-34, ISSN 1583-1957
Daniel Corbu despre Ionuț Caragea în revista Solitudinea, 31 iulie 2020
Daniel Corbu despre volumul Despletirea viselor în Ziarul de Iași, 27 septembrie 2018 
Petre Rău în revista Dunărea de Jos din Galați, noiembrie 2012, nr. 129, pag. 38
 Prof dr. Ioan F. Pop în revista Steaua, nr. 7-8, pag. 107, 2015, articolul "Scări de cuvinte"
Prof. dr. Cătălin Badea-Gheracostea în revista Observator cultural, nr. din 29-07-2016, rubrica SFada cu literatura. Lecturi ușoare, de vacanță (II)
Paul Aretzu în revista Acolada, nr. 3 din 2017, pag. 5, articolul Ionuț Caragea sau Optimismul
Prof. univ. dr. Ovidiu Ghidirmic în revista Scrisul românesc, nr. 7 din 2017, pag. 7, articolul Orfismul Generației Google
Prof. univ. dr. Constantin Dram în revista Feed Back, nr. 5-6 din 2017, pag. 17, articolul O poetică a umbrei
 Liviu Apetroaie în revista Scriptor, nr. 7-8 din 2017, pag. 93, rubrica Cărțile pe masă, articol despre volumul Mesaj către ultimul om de pe Pământ
Constantin Stancu în revista Familia, nr. 7-8 din 2017, pag. 261, "Carnete critice - Ritual sub aripa umbrei", articol despre volumul Umbră lucidă
Prof univ. dr. Nicolae Mareș în revista eCreator, nr. din 7 aprilie 2017, "Un mesaj dantesc în lirica lui Caragea ", articol despre volumul Mesaj către ultimul om de pe Pământ
 Conf. univ. dr. Emanuela Ilie în revista Poezia, nr. din 23 sept. 2015, articol despre volumul Festina lente
 Conf. univ. dr. Emanuela Ilie în revista Convorbiri literare, nr. din dec. 2018, articol despre volumul Despletirea viselor
 Emilian Marcu în revista Convorbiri literare, nr. din dec. 2018, articol despre volumul Despletirea viselor
 Prof. univ. dr. Constantin Cubleșan în revista Boema, nr. din sept. 2018, pag. 23 
 Prof. univ. dr. Zenovie Cârlugea în revista Portal-Măiastra, nr. 3 din 2019, pag. 46 
 Adrian Popescu în revista Feed-Back, nr. 9-10 din 2019, pag. 13-14 
 Aureliu Goci în revista Reflex, nr. 7-12 din 2019, pag. 76 
 Mioara Bahna în revista Plumb, nr. 11 din 2019, pag. 7 
 Lect. univ. dr. Constanța Niță în cotidianul Crișana, nr. din 17 februarie 2020

Cărți de studiu critic despre opera autorului 
 Cezarina Adamescu - Pasărea măiastră a cuvântului poetic, editura Fides, 2016, ISBN 978-606-691-024-8 
 Remus Foltoș – Oficiantul spontaneității, editura eLiteratura, 2017, ISBN 978-606-716-627-9 
 Prof. univ. dr. Maria Ana Tupan - Șapte eseuri despre un mesager al ordinii transcendente, editura Fides, 2022, ISBN 978-606-691-068-2 
 Elena Papadopol – Memoria autografelor, editura Fides, 2023, ISBN 978-606-691-072-9

Aprecieri critice internaționale 
 Acad. prof. univ. dr. Giovanni Dotoli despre volumul de poeme " Mon amour abyssal " în revista "Revue européenne de recherches sur la poésie", Paris, Franța, nr. 4 din 2018, pag. 250-251 
 Acad. prof. univ. dr. Giovanni Dotoli despre volumul de poeme " Infecté par l'amour " în revista "Noria", Editura L’Harmattan Paris, Franța, nr. 4 din 2022. Articol accesat în revista Luceafărul și pe site-ul editurii Stellamaris
 Acad. prof. univ. dr. Giovanni Dotoli despre volumul de aforisme " Aphorismes jaillis de l’écume des flots " în revista "Noria", Editura L’Harmattan Paris, Franța, nr. 3 din 2021. Articol accesat în revista Armonii culturale și pe site-ul editurii Stellamaris
 Prof univ. dr. Jean-Paul Gavard-Perret despre volumul de aforisme "Aphorismes jaillis de l’écume des flots" în revista Le Litteraire din Franța, nr. din 19 decembrie 2018, articolul "La résurrection des Lazare"
 Prof univ. dr. Jean-Paul Gavard-Perret despre volumul de poeme "Ciel sans escalier" în revista Le Litteraire din Franța, nr. din 6 septembrie 2015, articolul "Nadir latent"
 Prof univ. dr. Jean-Paul Gavard-Perret despre volumul de poeme "Mon amour abyssal" în revista Le Litteraire din Franța, nr. din 13 iulie 2018, articolul "Mon amour abyssal"
Prof univ. dr. Jean-Paul Gavard-Perret despre volumul de poeme "La suprême émotion " în revista "Incertain Regard din Franța, nr. din 25 septembrie 2010, articolul "PASSAGE DES SEUILS"
 Prof univ. dr. Jean-Paul Gavard-Perret despre volumul de poeme "J’habite la maison aux fenêtres fermées" în revista Le Litteraire din Franța, nr. din 23 septembrie 2019, articolul "Lire en accordéon"
 Prof univ. dr. Jean-Paul Gavard-Perret despre volumul de poeme "Une étincelle dans le couloir des ombres" în revista Le Litteraire din Franța, nr. din 14 martie 2019, articolul "L’ombre et la lumière"
 Véronique Flabat-Piot despre volumul de poeme "J'habite la maison aux fenêtres fermées" în "l'Anthologie de Poésie 2020", Éditions les Poètes Français, Paris, 2020, accesat pe ed. Stellamaris
 Prof univ. dr. Jean-Paul Gavard-Perret despre volumul de poeme "L'osmose des blessures" în revista Le Litteraire din Franța, nr. din 30 ianuarie 2023, articolul "Capi­tal de la douleur"
 Prof univ. dr. Jean-Paul Gavard-Perret despre antologia de poeme "Je me rends au ciel" în revista Le Litteraire din Franța, nr. din 2 mai 2023, articolul "Ionut Caragea l’essentialiste", traducerea parțială a cronicii în ziarul Crișana

Note

Bibliografie 
Enciclopedia Scriitorilor Români Contemporani de Pretutindeni (în propria lor viziune) / Mihai Cimpoi, Traian Vasilcău. – Chișinău : S. n., 2019 (F.E.-P. „Tipografia Centrală”). – 1200 p. – (Colecția „Pasărea Phoenix”, ISBN 978-9975-3356-8-3), pag. 177-178
 1500 Scriitori clasici și contemporani, editura Porțile Orientului, 2010, ISBN 978-973-7863-62-1, pag. 86, Un dicționar bibliografic esențial de Boris Crăciun și Daniela Crăciun-Costin
 Dicționarul Scriitorilor Români de azi, editura Porțile Orientului, 2011, ISBN 978-973-7863-64-5, pag. 95, Un dicționar bibliografic și ilustrat, realizat de Boris Crăciun și Daniela Crăciun-Costin
 Literatura română. Dicționarul autorilor români contemporani, Alina Kristinka Cătunescu, Editura ARIAL, Ploiești, 2013, ISBN 978-973-88659-1-3 (Agenția de carte)
 Antologia dell`aforisma romeno contemporaneo (Antologia aforismului românesc contemporan), limba italiană, editura Genesi Editrice, Italia, 2012, ISBN 978-88-7414-388-7, pag. 35-41 (site-ul Editurii Genesi); articole în limba română în revista Orizonturi Culturale Italo-Române
 Antologia Singur, poezie, 2010, Editura Grinta, Cluj-Napoca, ISBN 978-606-92452-2-4 (revista Caiete silvane) 
 Antologia Alertă de grad zero în proza scurtă românească actuală, Editura Herg Benet, 2011, pag. 269, ISBN 978-606-92892-9-7 (Editura Herg Benet)
 Literatura Virtuală și Curentul Generației Google; referințe în Antologia Lectura - calea spre tărâmurie artei, 2011, Ionuț Caragea - Literatura virtuală, genul Cyber Poetry și Curentul generației Google, editura Gabriel 2005, ISBN 978-606-8177-205
 Antologia Asociației Scriitorilor de Limbă Română din Québec, Montréal, Canada 2009, ISBN 978-2-923768-01-4 (Editura ASLRQ)
 Antologia Asociației Scriitorilor de Limbă Română din Québec, Montréal, Canada 2015, ISBN 978 978-2-923768-11-3 (ziarul Ziua de Constanța, 27 mai 2015);(Editura ASLRQ); (Convorbiri literare)
 Emilian Marcu – Vitrina cărților (un deceniu de singurătate... în bibliotecă), editura Pim, Iași, 2013, pag. 78, ISBN 978-606-13126-7-2. (Poezie.ro, 25 august 2014)
 Cartea Înțelepciunii Universale, un dicționar de maxime și aforisme realizat de Nicolae Mareș. Editura: eLITERATURA, București, 2014, 620 pag., ISBN 606-700-014-6 (revista Boema nr. 6, 2015, pag. 27)
 Ion Pachia-Tatomirescu - Pagini de istorie literară valahă de mâine, vol. 2, ed. Waldpress, 2015 (pag. 337-339) ISBN 978-606-614-128-4 
 Ion Pachia-Tatomirescu - Pagini de istorie literară valahă de mâine, vol. 3, ed. Waldpress, 2015 (pag. 63-66) ISBN 978-606-614-129-1 (Biblioteca Banaterra) 
 Mircea Opriță - Alte cronici de familie, editura Limes, 2014, ISBN 978-973-726-881-5, Editura Limes, Cluj
Antologia aforismului românesc contemporan, editura Digital Unicorn, Constanța, 2016, ISBN 978-606-94193-0-4 
Antologia aforismului românesc contemporan, ediția a II-a, editura Digital Unicorn, Constanța, 2017, ISBN 978-606-94193-4-2 
Antologia Cele mai frumoase poezii ale anului, editura Tribuna, 2016, autor – Alexandru Petria 
Antologia Festivalului Internațional al Aforismului pentru românii de pretutindeni, ed. Fundația Pelin, Tecuci, 2017 (Articol în Convorbiri literare)

Legături externe 
Poezia "Insula lui Ovidiu", închinată marelui poet Publius Ovidius Naso la împlinirea a 2060 de ani de la naștere și a 2000 de ani de la moarte, publicată în ziarul Adevărul 
 Lecturi gratuite (Poeme, Aforisme, Romane) pe site-ul oficial al autorului 
 Interviu în Viața Pozitivă realizat de Daniela Deaconu 
 Interviu cu Ionuț Caragea realizat de Remus Foltoș, revista Luceafărul din Botoșani, Editia: din 27 noiembrie 2015
 Interviu în Luceafărul de seară realizat de Amalia Achard, 8 februarie 2020 
 Interviu în revista Solitudinea realizat de Alexandru-Eusebiu Ciobanu, 10 februarie 2020 
 Interviu în Jurnalul Bihorean realizat de Veronica Bursașiu, 7 februarie 2021 
 Ionuț Caragea invitat de postul TV Digi24 Oradea la emisiunea "Recrutat în Crișana", 12 iunie 2015 
 Ionuț Caragea invitat de postul TV Digi24 Oradea la emisiunea "Recrutat în Crișana", 21 octombrie 2015 
 Activitatea literară a lui Ionuț Caragea în Francofonie 

Nașteri în 1975
Scriitori români în viață
Poeți români contemporani
Prozatori români
Autori de aforisme
Scriitori români de literatură științifico-fantastică
Constănțeni
Orădeni
Ionuț Caragea ( n.aprilie Constanța , România ) este un scriitor de limbă română și limbă franceză . Este considerat de mai mulți critici și oameni de litere liderul generației de scriitori douămiiști . Totodată , este apreciat ca unul dintre cei mai atipici și originali scriitori de care dispune în prezent România . Academicianul Theodor Codreanu consideră că Ionuț Caragea este unul dintre cei mai înzestrați creatori ai ultimelor generații și cel mai important poet al anaforei din lirica românească de azi . Ionuț Caragea este cunoscut și în Franța , unde i- au fost publicate mai multe cărți traduse sau scrise direct în franceză . Academicianul Giovanni Dotoli , analizând volumul de poeme “ Mon amour abyssal ” , consideră că Ionuț Caragea este un poet care onorează România și literatura europeană . Ionuț Caragea a fost premiat de trei ori de Societatea Poeților Francezi și de alte patru ori de Societatea Poeților și Artiștilor din Franța . În Ionuț Caragea primește premiul " Genius " din partea fundației Naji Naaman , premiu acordat doar de patru ori în intervalul Biografie Copilăria , studiile și activitatea sportivă Ionuț Caragea își petrece primiide ani din viață la Constanța . Face studiile primare la Școala Generală nr. apoi termină Liceul Industrial Energetic . Urmează cursurile Facultății de Educație Fizică și Sport din cadrul Universității Ovidius Constanța și obține licența de absolvire în A practicat jocul de rugby începând de la vârsta deani , la îndemnul tatălui său , Florin Caragea , fost component al generației de aur a rugbyului românesc . Conform propriilor amintiri , a fost înscris la echipa Clubului Sportiv Școlar nr.din Constanța , fiind antrenat de Peter Ianusevici , fost antrenor federal al naționalelor de rugby ale României și Germaniei . Îndevine campion național de juniori cu echipa Farul Constanța , iar în același an , după terminarea junioratului , debutează în liga a doua de seniori , fiind legitimat de echipa Callatis Mangalia . În perioadaactivează ca jucător profesionist la CFR Constanța și Farul Constanța , echipe din divizia națională de rugby . Emigrarea în Canada și întoarcerea în România Îna emigrat în Canada , trăind în Montréal până în Obține cetățenia canadiană în . În Canada a continuat să joace rugby , fiind triplu campion al provinciei Québec cu echipa Parc Olympique din Montréal . Îna jucat în selecționata provinciei Québec , echipa Caribou , din cadrul Super-ligii canadiene de rugby , fiind singurul român din componență \ . Pe timpul șederii în Canada a practicat și meseria de instructor sportiv în clubul „ Les Géants de Montréal ” , aflat în incinta complexului sportiv „ Gadbois ” . Se întoarce în România în februarieși se stabilește la Oradea , oraș în care este întâmpinat literar de Ana Blandiana , printr- un text semnat de poetă pe coperta aa a volumului " Cer fără scări " \ . După stabilirea la Oradea , Ionuț Caragea și Nicoleta Baciu întemeiază o familie , având o fiică , Ana-Maria , născută în anul . Activitatea literară Debut și activitatea literară din Canada Scrie poezii din adolescență , dar primele postări ale poemelor sale au loc în anul pe site -ul www.poezie.ro . Adevărata vocație și- a descoperit -o în Canada , după ce a debutat ca poet în revista Observatorul din Toronto , peaprilie fiind întâmpinat de poetul George Filip . Apoi a fost descoperit de editorul Dumitru Scorțanu și a publicat primele salevolume la editura Stef din Iași . Peianuarie Ionuț Caragea a fost denumit de poetul Adrian Erbiceanu „ poetul născut pe Google ” , într- un articol publicat pe portalul Agonia , articol care devine postfața volumului Omul din cutia neagră în Peiulie fondează , împreună cu poetul Adrian Erbiceanu , Asociația Scriitorilor de Limbă Română din Québec și Editura ASLRQ . Promovează limba și literatura română în spațiul canadian , fiind coautorul Antologiei Scriitorilor Români din Provincia Québec , ediția din și coordonator principal al ediției din Totodată , își desfășoară activitatea de promotor cultural și pe site -ul oficial al ASLRQ , în cadrul revistei și cenaclului aceleiași asociații \ . Pe timpul șederii în Montréal a fost invitat la diverse festivaluri de poezie din provincia Québec , dintre care Festivalul Internațional de Poezie " Palabras En El Mundo " , Val-David,mai , The II International Writers’ and Artists’ Festival Lyrical Wild Berries Harvest , Val-David,octombrie , Festivalul Nuit laurentienne de la poésie , Val-Morin , Festivalul CHANGEONS D'ÈRE , SORTONS DU NUCLÉAIRE ! , Montréal , În prezent este corespondentul din România al revistei de literatură Rebelle analogique ( tirajde exemplare ) , editată de " Le Centre Laurentien d’Interprétation de Poésie " . Activitatea literară după revenirea în România Ionuț Caragea își desfășoară activitatea de promotor literar în spațiul bihorean , fiind coordonator al cenaclului „ Prietenii poeziei ” , filiala din Oradea , cenaclu care a fost lansat peaprilie exact în ziua în care scriitorul a împlinitde ani. . Pentru activitatea sa , a fost nominalizat în aniișila premiile oferite de Fundația Comunitară Oradea , categoria " Promotor al culturii și artei " și a primit o diplomă de excelență din partea Bibliotecii Gheorghe Șincai \ . Ionuț Caragea a luat atitudine și împotriva celor care denigrează cultura română și valorile naționale ale poporului român. \ . Totodată , critică unele cutume din lumea literară românească , referindu -se , în special , la activitatea unor reviste sau a unor scriitori din redacțiile acestora sau din sfera lor de colaborare În luna ianuarie a anului Ionuț Caragea face un anunț , preluat de Jurnalul Bihorean , spunând că se retrage din cursa pentru premiile USR ale filialei Cluj , dar și că nu va mai participa vreodată la vreun concurs organizat de Uniunea Scriitorilor din România . Toate aceste decizii sunt explicate într- un interviu acordat Jurnalului Bihorean pe data defebruarie Genuri și receptarea operei Ionuț Caragea este autor de poezii , aforisme , proză științifico-fantastică , proză memorialistică și eseuri critice . Creațiile sale literare din volume sau din antologii au fost traduse în șase limbi : engleză , franceză , spaniolă , italiană , arabă și albaneză . Este considerat unul dintre cei mai atipici și originali scriitori de care dispune în prezent România , diferențiindu -se , conform criticului Theodor Codreanu , atât de vechii textualiști , cât și de naturalismul fiziologic al colegilor de generație \ . Și criticul Zenovie Cârlugea observă această diferențiere , afirmând că Ionuț Caragea este un poet de substanță care , ferindu -și discursul de porozități , excese și futilități specifice douămiismului , tinde către o lirică a esențelor , nu atât prin oralități și referențialități livrești cât prin intuiții și revelații de profunzime , sondând orizonturi metafizice și fantasmatice abisalități. . Conform criticului literar Maria Ana Tupan , poetul ne amintește adesea de Marin Sorescu , neabandonând nici poza inițiatului orfic sau tentația rostirii aforistice . Criticul literar Alexandru Cistelecan consideră că Ionuț Caragea merge pe drumul pozitiv și exemplar al poeziei , de la suferință la extaz , de la angoasă la iluminare și de la elegie la imn , criticul literar Ovidiu Ghidirmic afirmă că din versurile lui I . Caragea se desprinde o adevărată religie a salvării prin poezie , iar criticul Constantin Cubleșan consideră că Ionuț Caragea e un artist al cuvântului , educat , cultivat , robind întru totul creației. . Criticul Aureliu Goci consideră că poezia lui Ionuț Caragea , din nefericire mai cunoscută și mai apreciată în străinătate decât la noi , susținută de referințe critice de înaltă credibilitate , reprezintă vârful de creație al generației douămiiste , deși , în fapt , prin pasul făcut , poetul rămâne oarecum izolat de generația sa . Aforisme În calitate de aforist a câștigat înpremiul de creativitate la concursul internațional " Naji Naaman " din Liban cu aforisme din volumul „ Dicționarul suferinței ” ( traduse în limba franceză de Prof. Univ . Dr. Constantin Frosin ) , fiind inclus ulterior în „ Antologia Premiilor Naji Naaman” cu aforisme în română , franceză și arabă . Îna fost publicat în limba italiană în Antologia aforismului românesc contemporan ( Editura Genesi din Torino ) , lucrare care cuprinde aforisme scrise deautori români contemporani selecționați de specialistul în aforismul european , Fabrizio Caramagna \ . Acesta caracterizează aforismul lui Caragea ca fiind poetic , cu utilizarea pe scară largă a instrumentului de metaforă \ . Despre citatele lui Ionuț Caragea s- au mai pronunțat criticul Cezarina Adamescu , scriitorul și traducătorul Constantin Frosin , dar și alți scriitori reprezentativi ai genului aforistic precum Valeriu Butulescu și Vasile Ghica \ . Scriitorul și diplomatul Nicolae Mareș , antologist al aforismului universal , afirmă că Ionuț Caragea este unul dintre numele din aforistica românească contemporană ( alături de cel al lui Valeriu Butulescu ) care i- au reținut în mod deosebit atenția pentru definițiile inteligente pe care le dă unor trăiri , fapte sau evenimente și îl include în Cartea Înțelepciunii Universale , un dicționar de maxime și aforisme publicat la editura eLiteratura în Este inclus în " Antologia aforismului românesc contemporan " ( Editura Digital Unicorn , Constanța , edițiile dinși Tot în publică antologia de poeme în vers clasic și aforisme " Eu la pătrat " , cu o prefață de Maria Ana Tupan , aforismele fiind selectate și prezentate de Nicolae Mareș . Despre această antologie se pronunță criticul literar Theodor Codreanu , care consideră că particularitatea gândurilor exprimate de autor este aceea de fidelă raportare la definiția aforismului , în sens blagian . Criticul este de părere că aforismele despre adevăr sunt primul semn al trecerii lui Ionuț Caragea din paradigma postmodernistă ( care neagă sau ocultează adevărul ) în cea transmodernă , recuperatoare , amintind de atitudinea lui Eminescu față de adevăr . Concluzia reputatului critic este că , pentru Ionuț Caragea , ecuația adevăr-metaforă intră în chiar definiția aforismului și a poeziei , a ființei însăși . Participă la primele două ediții ale Festivalului Internațional al Aforismului pentru românii de pretutindeni desfășurat la Tecuci , reușind să câștige premiul special " Mihai Pauliuc " în și marele premiu ( trofeul " Sapiens Piroboridava " ) în Este inclus în ambele antologii ale festivalului . \ . La sfârșitul anului îi apare în Franța , la editura Stellamaris ( Brest ) , volumul de cugetări " Aphorismes jaillis de l’écume des flots " , volum tradus de Constantin Frosin și prefațat de criticul francez Jean-Paul Gavard-Perret \ . Promovează aforismul românesc în Franța , fiind coordonator principal al antologiei Aphorismes roumains d'aujourd'hui , editura Stellamaris , Poezie Printre criticii de întâmpinare care au scris despre cărțile lui Ionuț Caragea , în faza încipientă a carierei sale literare , se pot enumera Marius Chelaru , Angela Furtună , Valeriu Cușner , Constantin Miu , Adrian Botez , Daniel Corbu , Cezarina Adamescu etc . A fost totodată încurajat de cunoscutul scriitor , dramaturg și regizor de film Corneliu Leu , acesta scriind o cronică literară în în revista Port@Leu , care devine prefața volumului „ Poezii de dragoste ” , publicat înla editura Fides . În ceastă cronică , Corneliu Leu anunța că „ ne aflăm în fața unui autor care are ceva de spus și , stăpân pe niște mijloace moderne de exprimare ale unor inedite stări poetice , va mai avea încă de spus impunându -și registrul poetic asupra generației sale . " Despre cărțile ulterioare s- au pronunțat numeroși critici . Într- o cronică referitoare la volumul “ Umbră lucidă ” , Constantin Dram consideră că Ionuț Caragea se arată a fi un poet redutabil , glosând aidoma celui care vorbește de la tribună sau de la amvon , având conștiința clară a concentrării mesajului poetic , în așa fel încât textul capătă rezonanța sonurilor sacralizate . Ovidiu Ghidirmic consideră , în schimb , că „ Mesaj către ultimul om de pe Pământ ” este cel valoros și mai reprezentativ volum al autorului , titlu inspirit și plin de profunde și tulburătoare semnificații , amplu poem socio-gonic și apocaliptic , dar nu de o tonalitate sumbră și deprimantă , dimpotrivă , tonifiantă și plină de speranță , pe tema „ ultimului om ” sau a „ omului postistoric ” , ce se înscrie pe linia unei formule consacrate de o întreagă literatură și filosofie . Criticul afirmă că din versurile autorului se desprinde o adevărată religie a salvării prin poezie , Ionuț Caragea având , după opinia sa , toate șansele să rămână în istoria literaturii Despre durerile zbaterii existențiale care pot deveni tămăduitoare scrie și Theodor Codreanu într- o cronică în care analizează volumul în vers clasic " Eu la pătrat " . Criticul mai punctează și faptul că Ionuț Caragea ridică narcisismul eului la nivel ontologic pe urmele lui Eminescu , fără să -l citeze , ceea ce atestă consubstanțialitatea eminesciană a scrisului românesc , subliniind , totodată , cheia prin care trebuie receptată diferența dintre eu la nicio putere ( narcisiac ) și Eu la pătrat ( hyperionic ) . Concluzia finală a criticului este că restricțiile prozodice și de versificație au meritul de a pune la încercare profesionalismul pe care modernii și postmodernii l- au supus volatilizării . Receptarea poeziei în Franța Dintre cărțile de poezie traduse sau scrise în alte limbi , cele mai multe au fost publicate și apreciate și în Franța . Criticul literar francez Jean-Paul Gavard-Perret consideră că Ionuț Caragea restaurează eterul în versuri care au o severitate opalescentă sau , uneori , o duritate precum cea a lui Emil Cioran . Criticul mai precizează că în poezia lui Ionuț Caragea , ființa umană , în aspirația sa spre absolut , este împărțită între două postulări : calea intelectuală și cea senzuală , adică contemplația apolinică și modul de viață dionisiac. . La sfârșitul anului academicianul Giovanni Dotoli , figură proeminentă a Francofoniei , scrie o cronică elogioasă despre volumul de poeme " Mon amour abyssal " , în " Revue européenne de recherches sur la poésie " , o revistă de specialitate literară care apare în Paris , Franța . Acesta consideră că Ionuț Caragea este un poet care onorează România și literatura europeană , descriind poezia autorului ca fiind una de profunzime , care pătrunde în inima materiei și merge până la limita posibilului , oferind omului adevăratul sens al existenței . Ionuț Caragea a fost premiat de trei ori de Societatea Poeților Francezi și de alte patru ori și de Societatea Poeților și Artiștilor din Franța . Science fiction „ Uezen ” , romanul științifico-fantastic al lui Ionuț Caragea , a fost publicat între aniișiîn România , sub formă de trilogie , la editura Fides din Iași . Romanul a fost tradus ulterior în limba engleză și publicat înla editura americană Wildside Press , sub pseudonimul Snowdon King.. Criticul literar Mircea Opriță considera în( Revista Helion Online , articolul " Reflexe pe coama altui val " ) că romanul " Uezen " este una dintre cărțile prin care se deschide calea către o posibilă schimbare de generații în lumea SF -ului românesc contemporan . Referindu -se la conținutul romanului , același critic afirma încă fresca galactică descrisă în romanul pus sub emblema Uezen este tributară operelor spațiale comune . . . , soluția de rafinament încercată de Ionuț Caragea presupunând o simbioză a motivelor SF „ de consum ” cu speculația metafizică în descendență biblică . Criticul mai considera că erudiția în materie e concurată doar de strategia lui Ionuț Caragea – în care îl servește și simțul poetic , și detașarea ironică – de a estompa tiparele miturilor de referință , încurcând personajele biblice cu cele tolkieniene , bunăoară , sau optând pentru o cosmologie cu denumiri ce amintesc de Frank Herbert... Totuși , despre romanul Uezen au existat diverse opinii scrise și de alți critici literari : Maria Ana Tupan , Theodor Codreanu , Ionel Bota , Ion Pachia-Tatomirescu , Adrian Botez etc . Dintre aceștia , Maria Ana Tupan consideră că romanul aparține Noului Val de SF , în accepțiunea lansată de Judith Merrill în anii ’60 , de ficțiune speculativă , criticul referindu -se la povestiri menite să exploreze și să descopere , prin proiecție , extrapolare , analogie , experiment ipotetic pe hârtie , ceva despre natura omului , universului , realității . Maria Ana Tupan afirmă că autorul lui Uezen compensează caracterul futurist al peisajului , recuzitei , tehnologiei genetice și al zborurilor intergalactice prin familiaritatea analogiilor ( de obicei , răsturnate , negative ) cu o tradiție esoterică de diverse proveniențe : biblică , hermetică , gnostică…Theodor Codreanu este un alt critic care a analizat romanul Uezen , acesta considerând că stilul prozatorului este remarcabil prin economia mijloacelor de expresie , reușind să fie expresiv prin sprinteneala cuvântului și prin dramatism dialogic , punând , în același timp , la lucru un idiom science-fiction care nu abuzează de ermetism scientist . Criticul mai afirmă că partea originală a imaginarului lui Ionuț Caragea constă în viziunea unui univers postapocaliptic , transmundan , transportat integral în virtualitate , ca supremă inconsistență ontologică. . În august Ionuț Caragea publică la editura eLiteratura din București , versiunea revizuită și extinsă cu două capitole a seriei Uezen , purtând titlul " Discipolii zeilor de altădată " . . Despre romanul „ Discipolii zeilor de altădată ” se pronunță și criticul Cătălin Badea-Gheracostea în revista Observator cultural , afirmând că Ionuț Caragea reușește cel puțin două lucruri în cartea sa : în nicide pagini conduce cu inteligență , departe de tezisme și prețiozități , personajele sale în epuizarea logică a subiectului filozofic , simultan cu a menține tensiunea narativă prin jocul de planuri și proporția judicioasă între aventură și dialog . Ionuț Caragea a scris și proză scurtă științifico-fantastică , fiind printre laureați la trei ediții consecutiveale concursului Helion din Timișoara , la prima ediție a Concursului de Proză Umoristică SF , organizat de același club în și la ediția dina concursului național " România pestede ani " , organizat în cadrul ROMCON -ului de ARCASF . Povestirile sale SF au fost publicate de- a lungul anilor în revista Helion , în " Almanah Science Fiction ( România ) , în almanahul SCI-FI Freedom ( S.U.A. ) , cât și în antologia care cuprinde autori reprezentativi de proză scurtă din România , intitulată „ Alertă de grad zero în proza scurtă românească actuală ” , lucrare publicată de editura Herg Benet \ . Eseuri critice Ionuț Caragea a publicat în volumul „ Esențe lirice . Cronici literare , editura Fides , eseuri critice despre cărțile unor autori români contemporani . Totodată , publică recenzii și în numeroase reviste din România și diaspora . Pentru eseurile sale critice primește înpremiul pentru critică literară la prima ediție a festivalului internațional de literatură " eCreator " ( Baia Mare ) , la egalitate cu criticii literari Ion Cristofor și Mioara Bahna . Încâștigă Marele premiu " Titel Constantinescu " la Festivalul internațional de creație literară Titel Constantinescu , ediția a XIII -a , Râmnicu-Sărat , pentru volumul de cronici literare " Esențe lirice . Vol . II " , editura Rafet . Memorialistică și spiritualitate Ionuț Caragea a publicat romanul memorialistic “ Gândul meu . Cum am devenit poet ” , la editura Fides din Iași în anul în cadrul colecției Spiritus . O continuare a acestui roman apare înla editura eLiteratura din București , având titlul " Ascultă -ți gândul și împlinește -ți visele ! " . Apariția acestui roman este anunțată de Alexandru Cistelecan în revista Familia , nr. noiembrie-decembrie rubrica „ Avant la lettre ” , articolul " Divanul lui Caragea " \ . Criticul consideră că romanul e o reconstrucție biografică scrupuloasă , asistată de o memorie acută , aproape de verva detaliilor și a preciziei , și proiectată în convenția unui dialog introspectiv , un fel de divan , doar că nu al sufletului cu trupul , ci al poetului cu propria conștiință ( sau , cum zice autorul , cu propriul ” gînd” ca daimon ) . Referindu -se la subiectul cărții și la modul în care a fost scrisă , criticul mai spune că este vorba de o confesiune de sine cu miză decisivă pe ” sinceritate ” , pe acuratețea concretă a peripețiilor și pe interpretarea lor în orizontul unui destin . El mai precizează că Ionuț Caragea își retrăiește scriptural biografia , nu doar și- o reamintește , în sensul că plonjonul în amintire e atît de adînc și de ”imediat ” încît pasajele reamintite par de- a dreptul retrăite . Al. Cistelecan ține să sublinieze că dialogul autobiografic e presărat cu salturi în poezie , dar aceste intercalări de poeme nu și- au propus să fie o antologie ilustrativă pentru drumul parcurs de Ionuț Caragea ; ele se produc acolo unde temperatura afectivă a discursului anamnetic și introspectiv pus pe două voci se ridică și e nevoie de o sublimare a lui . Într- un final , criticul conchide că de la suferință la extaz , de la angoasă la iluminare și de la elegie la imn ar fi drumul pozitiv și exemplar al poeziei , un drum pe care merge și Ionuț Caragea . Un alt critic literar care a analizat romanul lui Caragea este Paul Aretzu . Acesta scrie o cronică în revista Acolada , nr.din intitulată “Ionuț Caragea sau Optimismul ” . Fragmente din romanul lui Ionuț Caragea au apărut și în presa românească din țară sau din diaspora : Actualitatea literară , Clipa din S.U.A. , Boema , Luceafărul de seară , Observatorul din Toronto , LitArt \ . Literatura virtuală și Curentul Generației Google Ionuț Caragea a realizat înun interviu intitulat Literatura virtuală și Curentul Generației Google , publicat în volum . În cadrul acestui interviu la care participă cu răspunsuri și opinii critice , alături de autorul cărții , mai mulți poeți și filologi ( Marius Chelaru , Angela Furtună , Mircea Gheorghe etc. ) , Ionuț Caragea propune un nou curent literar intitulat Curentul Generației Google . Un articol despre acest nou trend literar a fost prezentat în cadrul simpozionului cu participare internațională „ Lectura – calea spre tărâmurile artei ” ( București,aprilie fiind publicat și într- o antologie tematică ( Lectura - calea spre tărâmurie artei , editura Gabriel ISBN8177-205 ) , iar peste un aniunieMinisterul Educației , Cercetării , Tineretului și Sportului selectează un pasaj din volumul “ Ionuț Caragea , Literatura Virtuală și Curentul Generației Google ” , pe care îl include ca probă la examenul de Bacalaureat la disciplina Limba și Literatura Română , proba orală , subiectul . Printre publicațiile care au semnalat apariția acestui curent se numără revistele Feed Back , Convorbiri literare ( rubrica Peregrinus , Februarie , autor Marius Chelaru ) , Vatra ( nr. pag.etc . Printre criticii literari care s- au referit la Curentul Generației Google se numără Theodor Codreanu și Mircea Opriță ( Revista Curtea de Argeș , nr.2021 , pag.. Afilieri Membru al Uniunii Scriitorilor din România , filiala din Cluj ( din A mai fost în filiala Iașiși filiala din Dobrogea Membru al Societății Poeților Francezi ( din Membru al Societății Poeților și Artiștilor din Franța ( din Cofondator ( înși Vicepreședinte al Asociației Scriitorilor de Limbă Română din Québec Membru al Academiei Româno-Americane de Arte și Științe , filiala din Canada Membru de Onoare al Societății Scriitorilor din Județul Neamț ( din Membru onorific al Fundației " Maison Naaman pour la Culture " , Beirut , Liban ( din Membru al organizației culturale " Diversité artistique Montréal" prezent ) Membru al organizației culturale " Poetas del Mundo " , Santiago , Chile ( din Membru al Elis , rețeaua românilor remarcabili din lume ( din Membru de onoare al Asociației Internaționale de Paradoxism ( din Volume publicate Poezie și aforisme Delirium Tremens ( poeme ) – Ed . Stef , col . Stef Debut , Iași , M- am născut pe Google ( poeme ) – Ed . Stef , col . Stef Universal , Iași , Donator universal ( poeme ) – Ed . Stef , col . Stef Universal , Iași , Omul din cutia neagră ( poeme ) – Ed . Fides , col . Eidos , Iași , bis ( poeme ) – Ed . Fides , col . Eidos , Iași , Analfabetism literar ( pamflet în versuri ) – Ed . Fides , col . Eidos , Iași , Negru Sacerdot ( poeme ) – Ed . Fides , col . Eidos , Iași , Dicționarul suferinței ( aforisme ) – Ed . Fides , col . Eidos , Iași , Absența a ceea ce sîntem ( poeme ) – Ed . Fides , col . Eidos , Iași , Guru amnezic ( poeme ) – Ed . Fides , col . Eidos , Iași , Poezii de dragoste ( antologie ) – Ed . Fides , col . Eidos , Iași , Dicționarul suferinței , vol . II ( aforisme ) – Ed . Fides , col . Eidos , Iași , Suflet zilier ( poeme ) – Ed . Fides , col . Eidos , Iași , Întreita suferință ( aforisme ) – Ed . Fides , col . Eidos , Iași , Patria la care mă întorc ( poeme ) – Ed . Fides , col . Eidos , Iași , Antologie de Poeme– Ed.Fides , col . EIdos , Iași , Delir cu tremurături de gînduri ( Citate și aforisme– Ed . Fides , col . Eidos , Iași , Festina lente ( poeme în română și spaniolă ) – Ed. eLiteratura , București , Cer fără scări/Ciel sans escalier ( poeme în română și franceză ) – Ed. eLiteratura , București , În așteptarea păsării ( antologie de poeme , citate și aforisme– Ed. eLiteratura , București , Umbră lucidă ( poeme ) – Ed . Fides , col . Eidos , Iași , Mesaj către ultimul om de pe Pământ ( poeme ) – Ed . Fides , col . Eidos , Iași , Eu la pătrat ( poeme în vers clasic și aforisme ) – Ed . Fides , col . Eidos , Iași , Din spuma valurilor ( antologie de citate și aforisme ) – Ed . Fides , col . Eidos , Iași , Cenușa din abis ( poeme ) – Ed . Fides , col . Eidos , Iași , Despletirea viselor ( poeme și aforisme ) – Ed . Princeps Multimedia , Iași , Roua infinitului ( antologie de aforisme ) – Ed . Digital Unicorn , Constanța , Iubirea mea abisală ( poeme ) – Ed . Fides , col . Eidos , Iași , Flori din părul veșniciei ( aforisme ) – Ed . Fides , col . Eidos , Iași , Eu la pătrat . Ediția a doua adăugită ( poeme în vers clasic ) – Ed . Fides , col . Eidos , Iași , Locuiesc în casa cu ferestre închise ( poeme ) – Ed . Fides , col . Eidos , Iași , O scânteie pe coridorul umbrelor ( poeme ) – Ed . Ecou Transilvan , Cluj-Napoca , Gânduri pentru caricatura umbrei ( aforisme ) – Ed . Ecou Transilvan , Cluj-Napoca , Infectat cu iubire ( poeme și aforisme ) – Ed . Fides , col . Eidos , Iași , Cod roșu de furtună în suflet ( poeme ) – Ed . Fides , col . Eidos , Iași , M- am născut pe Google ( poeme , citate , aforisme– Ed . Fides , col . Eidos , Iași , Ceasornicarul fără mâini ( poeme , citate , aforisme ) – Ed . ASLRQ , Montréal , Căutătorul de amintiri ( poeme , citate , aforisme ) – Ed . Fides , col . Eidos , Iași , Science-fiction Uezen și alte povestiri – Ed . Fides , col . Phantasia , Iași , Conștiința lui Uezen – Ed . Fides , col . Phantasia , Iași , Uezen . Echilibrul lumilor – Ed . Fides , col . Phantasia , Iași , Discipolii zeilor de altădată – Ed. eLiteratura , București , Eseuri Literatura virtuală și curentul Generației Google – Ed . Fides , col . Litteratus , Iași , Esențe lirice . Cronici literare– Ed . Fides , col . Litteratus , Iași , Esențe lirice . Cronici literare– Ed. Rafet , Râmnicu-Sărat , Spiritualitate Gîndul meu . Cum am devenit Poet – Ed . Fides , col . Spiritus , Iași , Ascultă -ți gândul și împlinește -ți visele ! – Ed. eLiteratura , București , Cărțile autorului traduse în alte limbi La suprême émotion ( poezii în limba franceză ) – Ed . ASLRQ , Montréal , Canada , Déconnecté ( poezii în limba franceză ) – Ed . Elmis , Iași , România , Uezen ( roman S.F. în limba engleză ) – Ed . Wildside Press , Rockville , Maryland , U.S.A. , Festina lente ( poezii în limba spaniolă ) – Ed. eLiteratura , București , România , Ciel sans escalier ( poezii în limba franceză ) – Ed . eLiteratura , București , România , Mon amour abyssal ( poezii în limba franceză ) – Ed. Stellamaris , Brest , Franța , Aphorismes jaillis de l’écume des flots ( aforisme în limba franceză ) – Ed . Stellamaris , Brest , Franța , Une étincelle dans le couloir des ombres ( poezii în limba franceză ) – Ed. Stellamaris , Brest , Franța , Je suis né sur Google ( poezii în limba franceză ) – Ed. Stellamaris , Brest , Franța , Homo interneicus ( povestiri în limba franceză ) – Ed. Stellamaris , Brest , Franța , Je me rends au ciel ( antologie de poezii în limba franceză– Ed . ASLRQ , Montréal , Canada , Cărți scrise de autor în franceză J’habite la maison aux fenêtres fermées ( poezii în limba franceză ) – Ed. Stellamaris , Brest , Franța , Infecté par l'amour ( poezii în limba franceză ) – Ed. Stellamaris , Brest , Franța , L'osmose des blessures ( poezii în limba franceză ) – Ed. Stellamaris , Brest , Franța , Premii literare ( selecție ) Mențiune de onoare pentru poemul " L'écho des ailes inlassables " la Grand Prix- ul Internațional de Poezie organizat de Societatea Poeților și Artiștilor din Franța , anul Mențiune de Onoare la concursul L. Ron Hubbard Writers of the Future , trimestrul anul Hollywood , S.U.A. , pentru povestirea " Return to Virtuality " , publicată sub pseudonimul Snowdon King . Premiul I pentru volumul " Infectat cu iubire " , la concursul internațional de literatură CORONA , ediția a VI -a , organizat de Traduzioni Talabà , Italia . Premiul II pentru poemul " Odă poetului fără mască " , la concursul internațional de literatură CORONA , ediția a V-a , organizat de Traduzioni Talabà , Italia . Premiul al doilea la marele concurs „ Jenny Alpha et Noël-Henri Villard ” , organizat de Societatea Poeților și Artiștilor din Franța , anul Premiul „ Genius” la concursul internațional „ Naji Naaman ” din Liban , anul( premiu acordat doar de patru ori în perioada Diplomă de onoare pentru volumul de poeme " Infecté par l'amour " , oferită la Paris de Societatea Poeților Francezi , anul Premiul al doilea la marele concurs „ Henri Meillant ” , organizat de Societatea Poeților și Artiștilor din Franța , anul Premiul al treilea la marele concurs „ Jenny Alpha et Noël-Henri Villard ” , organizat de Societatea Poeților și Artiștilor din Franța , anul Marele premiu la Festivalul internațional de creație literară Titel Constantinescu , anul pentru volumul de cronici literare " Esențe lirice . Vol . II " . Premiul pentru poezie " Mompezat " , oferit la Paris de Societatea Poeților Francezi , anul Premiul pentru poezie " François-Victor Hugo " , oferit la Paris de Societatea Poeților Francezi , anul Marele premiu și trofeul " Sapiens Piroboridava " ( Ex-Aequo ) la a doua ediție a Festivalului Internațional al Aforismului pentru românii de pretutindeni ( Tecuci ,octombrie Premiul pentru critică literară la prima ediție a festivalului internațional de literatură " eCreator " ( Baia Mare , Premiul al II -lea ( premiul I nu s- a acordat ) la ediția dina concursului național de proză SF " România pestede ani " organizat în cadrul ROMCON -ului de Asociația Română a Cluburilor și Autorilor de Science -Fiction ( ARCASF ) . Președintele juriului : Cristian Tudor Popescu . Patru premii la concursurile naționale de proză scurtă SF organizate de Clubul și Revista Helion din Timișoara Aprecieri critice ( selecție referințe ) Prof. univ. dr. Maria Ana Tupan în revista Convorbiri literare , nr. iulie rubrica „ Ex Libris ” , pag . Prof. univ. dr. Maria Ana Tupan în revista Contemporanul , nr. aprilie rubrica „ ( Con)texte ” Prof. dr. Theodor Codreanu în revista Luceafărul de seară , nr. dindec . Cod roșu pandemic Acad. prof. univ. dr. Ioan-Aurel Pop în revista Feed Back , nr.din Promo libris și în revista Luceafărul de seară , oct . Aurel Ion Brumaru în revista Vatra veche , nr.din Rostirile ființei Prof. univ. dr. Alexandru Cistelecan în revista Familia , nr. noiembrie-decembrie rubrica „ Avant la lettre ” , articolul " Divanul lui Caragea " Prof. univ. dr. Maria Ana Tupan în revista Contemporanul , nr. iulie rubrica „ ( Con)texte ” Prof. univ. dr. Maria Ana Tupan în revista Contemporanul , nr. martie rubrica „ ( Con)texte ” Prof. univ. dr. Maria Ana Tupan în revista Feed Back , nr. rubrica „ Cronică literară ” Prof. dr. Theodor Codreanu în revista Feed Back , nr. pag . Prof. dr. Theodor Codreanu în revista Feed Back nr. pag . Marius Chelaru în revista Convorbiri literare , martie rubrica „ Peregrinus ” Marius Chelaru în revista Convorbiri literare , aprilie rubrica „ Peregrinus ” Marius Chelaru în revista Convorbiri literare , noiembrie rubrica „ Peregrinus ” Prof. univ. dr. Ștefan Borbély în revista Convorbiri literare , noiembrie rubrica „ Literatura Azi” Prof. univ. dr. Adrian Dinu Rachieru în revista Convorbiri literare , martie Prof. dr. Ionel Bota în revista Mișcarea literară , nr.1 , pag.114 Prof. dr. Mircea Opriță în revista Helion , mai-iunie articolul " Utopie și alegorie " și în revista Curtea de la Argeș , nr. pag . Daniel Corbu în revista Mișcarea literară , nr. iulie-august-septembrie pag. ISSN Daniel Corbu despre Ionuț Caragea în revista Solitudinea,iulie Daniel Corbu despre volumul Despletirea viselor în Ziarul de Iași,septembrie Petre Rău în revista Dunărea de Jos din Galați , noiembrie nr. pag . Prof dr. Ioan F. Pop în revista Steaua , nr. pag. articolul " Scări de cuvinte " Prof. dr. Cătălin Badea-Gheracostea în revista Observator cultural , nr. din2016 , rubrica SFada cu literatura . Lecturi ușoare , de vacanță ( II ) Paul Aretzu în revista Acolada , nr.din pag. articolul Ionuț Caragea sau Optimismul Prof. univ. dr. Ovidiu Ghidirmic în revista Scrisul românesc , nr.din pag. articolul Orfismul Generației Google Prof. univ. dr. Constantin Dram în revista Feed Back , nr.din pag. articolul O poetică a umbrei Liviu Apetroaie în revista Scriptor , nr.din pag. rubrica Cărțile pe masă , articol despre volumul Mesaj către ultimul om de pe Pământ Constantin Stancu în revista Familia , nr.din pag . " Carnete critice - Ritual sub aripa umbrei " , articol despre volumul Umbră lucidă Prof univ. dr. Nicolae Mareș în revista eCreator , nr. dinaprilie " Un mesaj dantesc în lirica lui Caragea " , articol despre volumul Mesaj către ultimul om de pe Pământ Conf. univ. dr. Emanuela Ilie în revista Poezia , nr. dinsept . articol despre volumul Festina lente Conf. univ. dr. Emanuela Ilie în revista Convorbiri literare , nr. din dec . articol despre volumul Despletirea viselor Emilian Marcu în revista Convorbiri literare , nr. din dec . articol despre volumul Despletirea viselor Prof. univ. dr. Constantin Cubleșan în revista Boema , nr. din sept. pag . Prof. univ. dr. Zenovie Cârlugea în revista Portal -Măiastra , nr.din pag . Adrian Popescu în revista Feed-Back , nr.din pag . Aureliu Goci în revista Reflex , nr.din pag . Mioara Bahna în revista Plumb , nr.din pag. Lect. univ. dr. Constanța Niță în cotidianul Crișana , nr. dinfebruarie Cărți de studiu critic despre opera autorului Cezarina Adamescu - Pasărea măiastră a cuvântului poetic , editura Fides , ISBN691-024-8 Remus Foltoș – Oficiantul spontaneității , editura eLiteratura , ISBN716-627-9 Prof. univ. dr. Maria Ana Tupan - Șapte eseuri despre un mesager al ordinii transcendente , editura Fides , ISBN691-068-2 Elena Papadopol – Memoria autografelor , editura Fides , ISBN691-072-9 Aprecieri critice internaționale Acad. prof. univ. dr. Giovanni Dotoli despre volumul de poeme " Mon amour abyssal " în revista " Revue européenne de recherches sur la poésie " , Paris , Franța , nr.din pag . Acad . prof. univ. dr. Giovanni Dotoli despre volumul de poeme " Infecté par l'amour " în revista " Noria " , Editura L’Harmattan Paris , Franța , nr.din Articol accesat în revista Luceafărul și pe site -ul editurii Stellamaris Acad. prof. univ. dr. Giovanni Dotoli despre volumul de aforisme " Aphorismes jaillis de l’écume des flots " în revista " Noria " , Editura L’Harmattan Paris , Franța , nr.din Articol accesat în revista Armonii culturale și pe site -ul editurii Stellamaris Prof univ. dr. Jean-Paul Gavard-Perret despre volumul de aforisme " Aphorismes jaillis de l’écume des flots " în revista Le Litteraire din Franța , nr. dindecembrie articolul " La résurrection des Lazare " Prof univ. dr. Jean-Paul Gavard-Perret despre volumul de poeme " Ciel sans escalier " în revista Le Litteraire din Franța , nr. dinseptembrie articolul " Nadir latent " Prof univ. dr. Jean-Paul Gavard-Perret despre volumul de poeme " Mon amour abyssal " în revista Le Litteraire din Franța , nr. diniulie articolul " Mon amour abyssal " Prof univ. dr. Jean-Paul Gavard-Perret despre volumul de poeme " La suprême émotion " în revista " Incertain Regard din Franța , nr. dinseptembrie articolul " PASSAGE DES SEUILS " Prof univ. dr. Jean-Paul Gavard-Perret despre volumul de poeme " J’habite la maison aux fenêtres fermées " în revista Le Litteraire din Franța , nr. dinseptembrie articolul " Lire en accordéon " Prof univ. dr. Jean-Paul Gavard-Perret despre volumul de poeme " Une étincelle dans le couloir des ombres " în revista Le Litteraire din Franța , nr. dinmartie articolul " L’ombre et la lumière " Véronique Flabat-Piot despre volumul de poeme " J'habite la maison aux fenêtres fermées " în " l'Anthologie de Poésie , Éditions les Poètes Français , Paris , accesat pe ed . Stellamaris Prof univ. dr. Jean-Paul Gavard-Perret despre volumul de poeme " L'osmose des blessures " în revista Le Litteraire din Franța , nr. dinianuarie articolul " Capi­tal de la douleur " Prof univ. dr. Jean-Paul Gavard-Perret despre antologia de poeme " Je me rends au ciel " în revista Le Litteraire din Franța , nr. dinmai articolul " Ionut Caragea l’essentialiste " , traducerea parțială a cronicii în ziarul Crișana Note Bibliografie Enciclopedia Scriitorilor Români Contemporani de Pretutindeni ( în propria lor viziune ) / Mihai Cimpoi , Traian Vasilcău . – Chișinău \ : S. n. , (F.E.-P . „ Tipografia Centrală ” ) . –p . – ( Colecția „ Pasărea Phoenix ” , ISBN3356-8-3 ) , pag . Scriitori clasici și contemporani , editura Porțile Orientului , ISBN7863-62-1 , pag . Un dicționar bibliografic esențial de Boris Crăciun și Daniela Crăciun-Costin Dicționarul Scriitorilor Români de azi , editura Porțile Orientului , ISBN7863-64-5 , pag . Un dicționar bibliografic și ilustrat , realizat de Boris Crăciun și Daniela Crăciun-Costin Literatura română . Dicționarul autorilor români contemporani , Alina Kristinka Cătunescu , Editura ARIAL , Ploiești , ISBN88659-1-3 ( Agenția de carte ) Antologia dell`aforisma romeno contemporaneo ( Antologia aforismului românesc contemporan ) , limba italiană , editura Genesi Editrice , Italia , ISBN7414-388-7 , pag.( site -ul Editurii Genesi ) ; articole în limba română în revista Orizonturi Culturale Italo-Române Antologia Singur , poezie , Editura Grinta , Cluj-Napoca , ISBN92452-2-4 ( revista Caiete silvane ) Antologia Alertă de grad zero în proza scurtă românească actuală , Editura Herg Benet , pag. ISBN92892-9-7 ( Editura Herg Benet ) Literatura Virtuală și Curentul Generației Google ; referințe în Antologia Lectura - calea spre tărâmurie artei , Ionuț Caragea - Literatura virtuală , genul Cyber Poetry și Curentul generației Google , editura Gabriel ISBN8177-205 Antologia Asociației Scriitorilor de Limbă Română din Québec , Montréal , Canada ISBN923768-01-4 ( Editura ASLRQ ) Antologia Asociației Scriitorilor de Limbă Română din Québec , Montréal , Canada ISBN978-2-923768-11-3 ( ziarul Ziua de Constanța,mai (Editura ASLRQ ) ; ( Convorbiri literare ) Emilian Marcu – Vitrina cărților ( un deceniu de singurătate. . . în bibliotecă ) , editura Pim , Iași , pag. ISBN13126-7-2 . ( Poezie.ro ,august Cartea Înțelepciunii Universale , un dicționar de maxime și aforisme realizat de Nicolae Mareș . Editura : eLITERATURA , București,pag . , ISBN014-6 ( revista Boema nr. pag . Ion Pachia-Tatomirescu - Pagini de istorie literară valahă de mâine , vol . ed . Waldpress,( pag.ISBN 614-128-4 Ion Pachia-Tatomirescu - Pagini de istorie literară valahă de mâine , vol . ed . Waldpress,( pag.ISBN 614-129-1 ( Biblioteca Banaterra ) Mircea Opriță - Alte cronici de familie , editura Limes , ISBN726-881-5 , Editura Limes , Cluj Antologia aforismului românesc contemporan , editura Digital Unicorn , Constanța , ISBN94193-0-4 Antologia aforismului românesc contemporan , ediția a II -a , editura Digital Unicorn , Constanța , ISBN94193-4-2 Antologia Cele mai frumoase poezii ale anului , editura Tribuna , autor – Alexandru Petria Antologia Festivalului Internațional al Aforismului pentru românii de pretutindeni , ed . Fundația Pelin , Tecuci , ( Articol în Convorbiri literare ) Legături externe Poezia " Insula lui Ovidiu " , închinată marelui poet Publius Ovidius Naso la împlinirea ade ani de la naștere și ade ani de la moarte , publicată în ziarul Adevărul Lecturi gratuite ( Poeme , Aforisme , Romane ) pe site -ul oficial al autorului Interviu în Viața Pozitivă realizat de Daniela Deaconu Interviu cu Ionuț Caragea realizat de Remus Foltoș , revista Luceafărul din Botoșani , Editia : dinnoiembrie Interviu în Luceafărul de seară realizat de Amalia Achard,februarie Interviu în revista Solitudinea realizat de Alexandru-Eusebiu Ciobanu,februarie Interviu în Jurnalul Bihorean realizat de Veronica Bursașiu,februarie Ionuț Caragea invitat de postul TV Digi24 Oradea la emisiunea " Recrutat în Crișana " ,iunie Ionuț Caragea invitat de postul TV Digi24 Oradea la emisiunea " Recrutat în Crișana " ,octombrie Activitatea literară a lui Ionuț Caragea în Francofonie Nașteri în Scriitori români în viață Poeți români contemporani Prozatori români Autori de aforisme Scriitori români de literatură științifico-fantastică Constănțeni Orădeni